Document ID: /roh_data/filtered/fineweb-2-filterrobots_roh.jsonl.gz/40211

Il president da la Confederaziun ha prendì posiziun en il Cussegl naziunal davart ils assagls sin transports da daners en la Svizra franzosa. La fracziun da la PPS aveva inoltrà ina dumonda urgenta. La Posta ha stritgà tut ils transports da daners al e davent dal center da logistica a Daillens/VD.
Il Cussegl federal prendia serius quests assagls, ha ditg Maurer. Ins haja augmentà il dumber da persunal al cunfin ed applitgeschia uss er novas mesiras da surveglianza tecnicas.
L'Uffizi federal da polizia saja en contact cun las polizias chantunalas ed il corps da la guardia da cunfin, ha ditg Maurer.
RTR novitads 12:00